b'\n_START_ARTICLE_\nTyrconnell\n_START_SECTION_\nZgodovina\n_START_PARAGRAPH_\nDestilarno je leta 1762 ustanovil Andrew A. Watt in v njej za\xc4\x8del v posebnem kotlu, za katerega je dobil tudi uradni patent kuhati viski, ki ga je poimenoval po dru\xc5\xbeinskem dirkalnem konju. Pred prohibicijo v ZDA je bil ta viski najbolj raz\xc5\xa1irjena vrsta irskega viskija v tej dr\xc5\xbeavi, nato pa je njegovo ime skoraj utonilo v pozabo. Poleg ZDA so bili najve\xc4\x8dji trgi, na katere je destilarna prodajala svoj single malt Anglija, Kanada, Avstralija in Nigerija._NEWLINE_Danes je blagovna znamka last podjetja Cooley Distillery, ki je trenutno edina neodvisna destilarna na Irskem. Tyrconnell pa je trenutno najbolj\xc5\xa1i irski single malt viski, kar dokazuje zlata medalja z mednarodnega tekmovanja vin in \xc5\xbeganih pija\xc4\x8d iz leta 2004. To je omogo\xc4\x8dilo hiter povratek v svet tej blagovni znamki.\n_START_SECTION_\nViski\n_START_PARAGRAPH_\nTyrconnell starajo v 200 let stari kleti iz granita, v katero zlo\xc5\xbeijo hrastove sode, v katerih dobi sprva brezbarvna teko\xc4\x8dina zna\xc4\x8dilno zlato-rjavo barvo in polno aromo._NEWLINE_Ta single malt se prodaja razred\xc4\x8den na 40\xc2\xa0% volumenskih delov alkohola. Vonj po sadju in rahel pridih citrusov spremlja rahlo oljnat ob\xc4\x8dutek v ustih, okus viskija pa je poln z rahlim priokusom medu in citrusov, ki ga v ozadju dopolnjuje okus po sladu._NEWLINE_Priporo\xc4\x8da se pitje samega viskija, po okusu pa ga lahko rahlo razred\xc4\x8dimo z vodo, da razvije polno cvetico.'